Selvom vi skriver januar, og vinterens første frost er ved at bide sig fast, så er der i naturen stadig bevis på, at vi er på vej mod foråret. Erantis er en ægte forårsbebuder, som blomster fra sidst i januar til marts. Men nu er den altså allerede at finde nogle steder på dette tidspunkt. Billedet af denne erantis er taget af Lise Sloth Pedersen fra Gjøl, der fandt den gule blomst i sin baghave. - Dette er den første, der har fået farve, men der er flere på vej. Der kommer også snart krokus op ad jorden, siger Lise Sloth Pedersen, der også kan melde om krokusser langs huset, der også er på nippet til at springe ud. Har du også set forårstegn i din have? Fortæl os om det på vores Facebookside.

Opsummering:
I en have på Gjøl har man set den gule forårsbebuder stikke op fra jorden.